
[bookmark: _Hlk114470980]Acord de Parteneriat  între PÎCCJ și Academia Internațională Anticorupție 

 COMUNICAT DE PRESĂ 



       Biroul de informare şi relaţii publice din cadrul Parchetului de pe lângă Înalta Curte de Casație și Justiție (PÎCCJ) este abilitat să aducă la cunoştinţa publicului următoarele: 
 
       PÎCCJ și Academia Internațională Anticorupție (International Anti-Corruption Academy – IACA) au semnat un Acord de Parteneriat prin care organizația internațională a devenit partener în cadrul proiectului “Combaterea criminalității și a corupției”. Proiectul este implementat de PÎCCJ, în calitate de Promotor de Proiect, IACA alăturându-se celorlați doi parteneri, DNA și DIICOT. 
       Acordul de Parteneriat a fost semnat în vederea implementării Activității 1.1., care presupune realizarea unei analize exhaustive cu privire la resursele generale utilizate de Ministerul Public în investigarea infracțiunilor economico-financiare. În urma analizei realizate, se va elabora - pe baza nevoilor identificate – o curriculă de formare profesională. 
       IACA a fost inițiată în 2 septembrie 2010 de către Oficiul Națiunilor Unite împotriva Drogurilor și Criminalității (UNODC) și Republica Austria, cărora li s-au adăugat INTERPOL, OLAF și alte organizații internaționale, în momentul de față IACA numărând 80 de parteneri, din care 76 de state membre ONU și 4 organizații interguvemamentale.
      La data de 8 martie 2011, IACA a dobândit statut de organizație internațională. România a ratificat Acordul privind înființarea Academiei Internaționale Anticorupție ca Organizație Internațională prin legea nr. 87 din 2 septembrie 2010, publicată în Monitorul Oficial nr. 438 din 22 iunie 2011.




Informații de background:
Contractul de finanțare al proiectului „Combaterea criminalității și corupției” a fost semnat la data de 27.11.2018, fiind primul contract de finanţare semnat în cadrul Programului „Justiţie” al actualului Mecanism Financiar Norvegian. 
[bookmark: _Hlk117763040]Proiectul este derulat de Parchetul de pe lângă Înalta Curte de Casație și Justiție în parteneriat cu Direcţia Naţională Anticorupţie (DNA.), Direcţia de Investigare a Infracţiunilor de Criminalitate Organizată şi Terorism (DIICOT) și Academia Internațională Anticorupție (International Anti-Corruption Academy – IACA) . 
Obiectivul general al proiectului îl reprezintă întărirea capacităţii Ministerului Public de a combate criminalitatea şi corupţia, contribuind, în acest sens, la consolidarea statului de drept şi a sistemului judiciar, în ansamblul său. Proiectul are două componente: una de formare profesională pentru procurori, ofiţeri de poliţie judiciară şi specialişti, şi cealaltă de achiziţie de echipamente pentru unităţile de parchet, echipamente ce vor contribui la desfăşurarea eficientă a activităţii de urmărire penală.


















Proiect finanțat de Regatul Norvegiei prin Granturile Norvegiene. Valoarea grantului acordat proiectului este 4.250.000 euro. Obiectivul proiectului este întărirea capacității Ministerului Public în privința combaterii criminalității și a corupției.

